wickkiey/tamil-wikipedia-chunked huggingface dataset:
# பூந்துணர்

## நுனிவளரா முறைப் பூந்துணர்

நுனிவளரா முறைப் பூந்துணர்களில் முனையரும்பில் முதலாவது பூ தோன்றியபின் கக்கவரும்புகளில் பூக்கள் தோன்றும். பொதுவாகப் பல அச்சுக்கள் காணப்படும்.  
நுனிவளரா முறைப்பூந்துணரை அவற்றின் பூக்கிளைகளின் தன்மைக்கு ஏற்ப மேலும் பிரிக்க முடியும்.  
- **எளிய நுனிவளராப் பூந்துணர்**: இவை ஒரே துணை அச்சைக் கொண்டிருக்கும். மூன்றுபூக்கள் மத்திரம் இருக்கும். எ.கா: சிலவகை மல்லிகைகள்
- **நத்தையுரு நுனிவளராப் பூந்துணர்** (helicoid cyme or bostryx): பக்கக் கிளைகள் நடு அச்சின் ஒரே பக்கத்துக்கு மட்டும் தொன்றும். எ.கா: கத்தரி, பூனைவணங்கி
- **drepanium**: அடுத்தடுத்து வரும் கிளைகள் ஒரே தளத்தில் அமையும்.
- **தேளுரு நுனிவளராப் பூந்துணர்**(scorpioid cyme): பக்கக் கிளைகள் நடு அச்சில் மாறிமாறி அடுக்கப்பட்டிருக்கும். எ.கா:முடிதும்பை, ஆனைச்செவிப்பூண்டு
- **இணைக்கிளை நுனிவளராப் பூந்துணர்** (dichasial cyme): பக்கக் கிளைகள் மீண்டும் கிளைகளை கொண்டு காணப்படும்.  
இங்கு பாகுபடுத்தப்பட்ட முறை தவிரவும் பூந்துணர்களின் பல்வேறுபட்ட பல்வகைமை இயற்கையில் காணப்படுகின்றன.
# ஜேசன் ஸ்டேதம்

**ஜேசன் ஸ்டேதம்** (*Jason Statham* பிறப்பு: 26 சூலை 1967) ஒரு ஆங்கில நடிகர் மற்றும் முன்னாள் ஓட்டுனர் ஆவார். அவர் பொதுவாக சண்டை காட்சிகள் மற்றும் வித்தை காட்சிகளில் தானே சாகசங்களை மேற்கொள்கிறார்.
# ஜேசன் ஸ்டேதம்

## திரைப்பட வரலாறு

| வருடம் | தலைப்பு | பாத்திரம் | குறிப்புகள் |
| --- | --- | --- | --- |
| 1998 | *லாக், ஸ்டாக் அண்ட் டூ ஸ்மோக்கிங் பேரல்ஸ்* | பேக்கன் |  |
| 2000 | *ஸ்னாட்ச்* | டர்கிஷ் |  |
| *டர்ன் இட் அப்* | மிஸ்டர் பி |  |  |
| 2001 | *கோஸ்ட்ஸ் ஆஃப் மார்ஸ்* | சார்ஜெண்ட். ஜெரிகோ பட்லர் |  |
| *தி ஒன்* | தி ஒன் | முதல் முறையாக ஜெட் லீ உடன் இணைந்து. |  |
| *மீன் மெஷின்* | துறவி |  |  |
| 2002 | *தெ டிரான்ஸ்போர்டர்* | பிரான்க் மார்டின் |  |
| 2003 | *தெ இத்தாலியன் ஜாப்* | ராப் |  |
| 2004 | *கொலட்டெரல்* | விமான மனிதன் | குணச்சித்திர தோற்றம் |
| *செல்லுலார்* | ஈதன் | வில்லனாக தோற்றத்தில் முதல் படம் |  |
| 2005 | *டிரான்ஸ்போர்டர் 2* | பிரான்க் மார்டின் |  |
| *ரிவால்வர்* | ஜேக் கிரீன் |  |  |
| *லண்டன்* | பேட்மேன் |  |  |
| 2006 | *கேயாஸ்* |  |  |
| *தெ பிங்க் பேந்தர்* |  |  |  |
| *கிரான்க்* | செவ் செல்லியோஸ் |  |  |
| 2007 | *வார்* | எப்.பி. ஐ ஏஜண்ட் ஜோன் கிராஃபோர்டு | இரண்டாவது முறையாக ஜெட் லீ உடன் சேர்ந்தது |
| 2008 | *தெ பேங்க் ஜாஃப்* | டெர்ரி லெதர் |  |
| *இன் தெ நேம் ஆஃப் தெ கிங்: எ டங்கென் சிகி டேல்* | ஃபார்மர் டயமன் |  |  |
| *டெத் ரேஸ்* | ஜென்சென் "ஃபிராங்கண்ஸ்டைன்" ஏம்ஸ் |  |  |
| *டிரான்ஸ்போர்டர் 3* | பிரான்க் மார்டின் |  |  |
| 2009 | *கிரான்க்: ஹை வோல்டெஜ்]]* | செவ் செல்லியோஸ் |  |
| 2010 | *13* | ஜேஸ்ப்பர் |  |
| *தெ எக்ஸ்பென்டபில்ஸ்* | லீ கிறிஸ்துமஸ் | மூன்றாவது முறையாக ஜெட் லீ உடன் சேர்ந்தது |  |
| 2011 | *தெ மெக்கானிக்* | ஆர்தர் பிஷப் |  |
| *ரோமியோ & ஜூலியட் * | டைபால்ட் | குரல் |  |
| *பிளிட்ஸ்* | துப்பறியும் சார்ஜென்ட் டாம் ப்ரேண்ட்ட் | } |  |  
- 2013 - பார்க்கர் (2013 திரைப்படம்)
- 2014 - தி எக்ஸ்பெண்டப்லஸ் 3
# பெர்சி ஷெர்வெல்

**பெர்சி ஷெர்வெல்** (*Percy Sherwell*, பிறப்பு: ஆகத்து 17 1880, இறப்பு: ஏப்ரல் 17 1948), தென்னாப்பிரிக்க அணியின் துடுப்பாட்டக்காரர். இவர் 13 தேர்வுத் துடுப்பாட்டப் போட்டிகளிலும் , 56 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1906 - 1911 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜாக் சீட்ல்

**ஜாக் சீட்ல்** (*Jack Siedle*, பிறப்பு: சனவரி 11 1903, இறப்பு: ஆகத்து 24 1982), தென்னாப்பிரிக்க அணியின் துடுப்பாட்டக்காரர். இவர் 18 தேர்வுத் துடுப்பாட்டப் போட்டிகளிலும் , 123 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1928 - 1936 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# கையொப்பம்

இன் கையொப்பம்]]  
ஒரு **கையொப்பம்** என்பது கையால் எழுதப்பட்ட ஒருவரது பெயரை அல்லது புனைப்பெயரை காண்பிப்பது ஆகும். இது குறிப்பிட்ட நபர் எழுதும் ஆவணங்களில் அடையாளம் மற்றும் ஆதார நோக்கத்திற்காக தரப்படுகிறது. இவ்வாறு கையெழுத்து இட்டவரை ஆவணங்கள் *ஒப்பமிட்டவர்* எனக் குறிக்கின்றன. யாரால் உருவாக்கப்பட்டது என்று அவரது கையொப்பத்துடன் காணப்படும் படைப்புகள் *கையொப்பப் படைப்பு* எனப்படுகிறது. பொதுமக்களுடன் தொடர்புள்ள சிறப்பு நபர்களின் கையெழுத்தைப் பெற்று சேகரிப்பது ஒரு பொழுதுபோக்காக உள்ளது. இவ்வாறு இடப்படும் கையெழுத்து சட்டப்படி செல்லும் கையெழுத்து போலன்றி கலைநயத்துடன் அமைந்திருக்கும்.
# கையொப்பம்

## கையெழுத்தின் வகைகளும் பயன்பாடுகளும்

கையெழுத்தொன்றின் வழமையான பயன்பாடு சட்டச்சான்று உரைப்பதாக உள்ளது: இதன்மூலம்
1. ஆவணத் தோற்றம் (அடையாளம்) --யார் உருவாக்கியது
1. ஆவண படைப்பாளியின் எண்ணம் (நோக்கம்) -- ஏன்
ஆகியவற்றிற்கு சான்று பகர்கின்றது.
எடுத்துக்காட்டாக, பல ஒப்பந்தப் புள்ளிகளில் கையொப்பம் ஒப்பந்தக்காரரின் அடையாளத்தை மட்டுமல்லாது ஒப்புக்கொள்ளப்பட்ட விவரங்களுக்கும் நன்கு அறிந்து ஒப்புதல் தெரிவித்தமைக்கும் சான்றாக உள்ளது.  
பல நாடுகளில் கூடுதல் சட்டநிலையாக சான்றுறுதி வழக்கறிஞர் முன்னிலையில் கையொப்பம் பதிவது வழக்கத்தில் உள்ளது. எழுத்தறிவில்லாதவர்கள் தங்கள் இடதுகை பெருவிரல் ரேகையை, **கை நாட்டு**, கையொப்பத்திற்கு மாற்றாகப் பயன்படுத்தவும் சில நாட்டுச் சட்டங்கள் அனுமதிக்கின்றன.
# ஜிம்மி சின்கிளைர்

**ஜிம்மி சின்கிளைர்** (*Jimmy Sinclair*, பிறப்பு: அக்டோபர் 16 1876, இறப்பு: பிப்ரவரி 23 1913), தென்னாப்பிரிக்க அணியின் துடுப்பாட்டக்காரர். இவர் 25 தேர்வுத் துடுப்பாட்டப் போட்டிகளிலும் , 129 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1896 - 1911 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# சார்லி சிமித்

**சார்லி சிமித்** (*Charlie Smith*, பிறப்பு: திசம்பர் 25 1876, இறப்பு: மார்ச்சு 27 1947), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 10 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1902 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பிரேட் ஸ்மித்

**பிரேட் ஸ்மித்** (*Fred Smith*, பிறப்பு: மார்ச்சு 31 1861, இறப்பு: ஏப்ரல் 17 1914), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , ஐந்து முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1889 - 1896 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# இயன் ஸ்மித்

**இயன் ஸ்மித்** (*Ian Smith*, பிப்ரவரி 23, 1925 - ஆகத்து 25, 2015), தென்னாப்பிரிக்க அணியின் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும் , 91 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1947 - 1957 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ரிச்சர்ட் ஸ்னேல்

**ரிச்சர்ட் ஸ்னேல்** (*Richard Snell*, பிறப்பு: செப்டம்பர் 12 1968, தென்னாப்பிரிக்க அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும் , 42 ஒருநாள் பன்னாட்டுத் துடுப்பாட்டப் போட்டிகளிலும் 86 முதல்தர துடுப்பாட்டப் போட்டிகளிலும், 154 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1992 -1994 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1991 -1996 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஸ்டென்லி ஸ்நூக்

**ஸ்டென்லி ஸ்நூக்** (*Stanley Snooke*, பிறப்பு: நவம்பர் 11 1878, இறப்பு: ஏப்ரல் 6 1959), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் ,32 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1907 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# மூச்சுக் கட்டு (சுவாசக் கட்டு)

மானிடர் நாள் முழுதும் சுவாசிக்கும் காற்றில் மூன்றில் ஒரு பகுதி உடலின் மூலாதாரத்தை அடையாமல் வீணடிக்கப்படுகிறது. அந்த வீணடிக்கப்படும் மூன்றில் ஒரு பகுதி சுவாசத்தையும் வீணாக்காமல் சுவாசிப்பதே **சுவாச பந்தனம்** எனப்படும் யோகக் கலையாகும்.
# மூச்சுக் கட்டு (சுவாசக் கட்டு)

## யூகிமுனி

மானிடருக்கு ஒரு நாளில் 21,600 சுவாசம் உண்டாவதாகவும் அதில் 14,400 சுவாசம் மட்டுமே உள் சென்று மூலாதாரத்தில் ஒடுங்குகிறது என்றும் மற்ற 7,200 சுவாசம் வெளியே போய் பாழாவதாகவும், இந்த 7200 சுவாசம் வீணாகாமல் சுவாச பந்தனம் செய்வதன் மூலம் சுவசிப்பவருக்கு எக்காலமும் பிணி, மூப்பு , சாவு வராமல் என்றும் பாலனாய் வாழலாம் என்கிறார் யூகிமுனி.
# வில்லியம் சொலமன்

**வில்லியம் சொலமன்** (*William Solomon*, பிறப்பு: ஏப்ரல் 23 1872, இறப்பு: சூலை 12 1964), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் ,5 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1899 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# சங்ககிரி

**சங்ககிரி** (*Sangagiri*) என்பது தமிழ்நாட்டில் சேலம் மாவட்டத்தில் சங்ககிரி வட்டத்தில் உள்ள நகராட்சியாகும். மேலும் இவ்வூர் சங்ககிரி வட்டம் மற்றும் சங்ககிரி ஊராட்சி ஒன்றியம் ஆகியவற்றின் நிர்வாகத் தலைமையிடம் ஆகும். இவ்வூரின் மலை சங்கு போல உள்ளதால், இதனை சங்ககிரி (சங்கு+கிரி(மலை)=சங்ககிரி) எனப் பெயர் பெற்றது எனக் கூறப்படுகிறது.  
ஆங்கிலேயர் ஆட்சி காலத்தில், சங்ககிரி மலையில் இந்திய விடுதலைப் போராட்ட வீரர் தீரன் சின்னமலையை சங்ககிரி மலையில் தூக்கிலிடப்பட்டார். இந்த மலையை திப்பு சுல்தான் கோட்டை என்றும் அழைக்கப்படுகிறது. மேலும் இங்கு மலையானது சங்கு போன்ற அமைப்பில் அமைந்துள்ளதால் இதற்கு சங்குகிரி என்ற பெயர் பெற்று நாளடையில் அது மருவி சங்ககிரி என்ற பெயர் கொண்டதாக கூறப்படுகிறது. மேலும் இப்பகுதியில் முக்கிய தொழில்களாக லாரி பட்டறைகள், விசைத்தறிகள் மற்றும் விவசாயம் நடைபெற்று வருகிறது.
# சங்ககிரி

## அமைவிடம்

சேலம் - ஈரோடு நெடுஞ்சாலையில் அமைந்த சங்ககிரி பேரூராட்சிக்கு கிழக்கில் சேலம் 36 கி.மீ.; மேற்கில் ஈரோடு 22 கி.மீ.; வடக்கில் எடப்பாடி 15 கி.மீ. மற்றும் தெற்கில் திருச்செங்கோடு 12 கி.மீ. தொலைவில் உள்ளது. இதனருகே அமைந்த சங்ககிரி தொடருந்து நிலையம் 3 கி.மீ. தொலைவில் உள்ளது.
# சங்ககிரி

## நகராட்சி அமைப்பு

19.2 கி.மீ. பரப்பும், 18 பேரூராட்சி மன்ற உறுப்பினர்களையும், 79 தெருக்களையும் கொண்ட இந்த நகராட்சி சங்ககிரி சட்டமன்றத் தொகுதி மற்றும் நாமக்கல் மக்களவைத் தொகுதிக்குட்பட்டதாகும்.
# சங்ககிரி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 8,122 வீடுகளும், 29,467 மக்கள்தொகையும், கொண்டது.
# சங்ககிரி

## பொருளாதாரம்

கடந்த இருபது ஆண்டுகளுக்கு முன்பு வரை இவ்வூர் வேளாண்மையைச் சார்ந்திருந்தது. தற்பொழுது சரக்குந்து தொழிலையே நம்பி உள்ளது. பெரும்பாலும் சங்ககிரி முழுவதும் கனரக வாகனங்கள்(*lorry body building*)கட்டும் மனைகளே உள்ளது. சங்ககிரியை சுற்றி ஐந்துக்கும் மேற்பட்ட இரும்பு உருக்காலைகள் உள்ளன.
# சங்ககிரி

## வரலாறு

சங்ககிரி மலை கோட்டையாகும். பின்னர் சங்ககிரி மலைகோட்டை ஆங்கிலேயரின் வரிவசூல் மையமாக செயல்பட்டது. இங்குதான் தீரன் சின்னமலை ஆங்கிலேயர்களால் ஜூலை 31, 1805 அன்று தூக்கிலிடப்பட்டார்.  
இந்த ஊரை அடுத்து இருந்த ஐவேலி என்னும் ஊரில் அசதி என்னும் இடையன் வாழ்ந்துவந்தான். இவன் ஔவையாருக்குப் பொற்கலத்தில் விருந்தளித்தான். இந்த அசதியைப் போற்றிப் பன்னிரண்டாம் நூற்றாண்டில் வாழ்ந்த ஔவையார் அசதிக்கோவை என்னும் நூலைப் பாடியுள்ளார்.
# கோண இருசமவெட்டித் தேற்றம்

வடிவவியலில், **கோண இருசமவெட்டித் தேற்றமானது**(*Angle bisector theorem*) முக்கோணத்தின் ஒரு கோணத்தின் இரு சமவெட்டியானது அக்கோணத்திற்கு எதிரேயுள்ள பக்கத்தினை வெட்டுவதால் கிடைக்கும் கோட்டுத் துண்டுகளின் நீளங்களின் விகிதங்களைப்பற்றிக் கூறும் தேற்றமாகும். இத்தேற்றத்தின்படி அக்கோட்டுத் துண்டுகளின் நீளங்களின் விகிதம் முக்கோணத்தின் மற்ற இரு பக்கங்களின் நீளங்களின் விகிதத்திற்கு சமமாக இருக்கும்.
# கோண இருசமவெட்டித் தேற்றம்

## தேற்றம்

ஒரு முக்கோணத்தில் ஒரு கோணத்தின் உட்புற கோண இரு சம
வெட்டியானது, அக்கோணத்தின் எதிர்பக்கத்தை உட்புறமாக அக்கோணத்தினை அடக்கிய பக்கங்களின் சம விகிதத்தில் பிரிக்கும்.  
அதாவது முக்கோணம் <math>\triangle ABC</math> -ஐ எடுத்துக் கொள்க.
- <math>\angle A</math> -ன் இருசமவெட்டி, <math>\ BC</math> பக்கத்தை <math>\ D</math> புள்ளியில் வெட்டட்டும்.
- கோண இருசமவெட்டித் தேற்றத்தின்படி, கோட்டுத் துண்டுகள் <math>\ BD</math> மற்றும் <math>\ DC</math> -ன் விகிதமானது, <math>\ AB</math> மற்றும் <math>\ AC</math> பக்கங்களின் நீளங்களின் விகிதத்திற்குச் சமமாக இருக்கும்:  
:<math>{\frac {|BD|} {|DC|}}={\frac {|AB|}{|AC|}}. </math>  
- பொதுமைப்படுத்தப்பட்ட கோண இருசமவெட்டித் தேற்றத்தின்படி, <math>\ D</math> புள்ளியானது பக்கம் <math>\ BC</math> -ன் மீது அமைந்தால்(அ-து, AD கோண இருசமவெட்டியாக இருக்க வேண்டியதில்லை) :  
:<math>{\frac {|BD|} {|DC|}}={\frac {|AB| \sin \angle DAB}{|AC| \sin \angle DAC}}. </math>  
- இதிலிருந்து, கோணம் <math> \angle BAC</math> -ன் இருசமவெட்டியாக, <math>\ AD</math> இருக்கும்போது முதலிலுள்ள தேற்றத்தைப் பெறலாம்.
# கோண இருசமவெட்டித் தேற்றம்

## நிறுவல்

- மேலேயுள்ள படத்தில், <math>\triangle ABD</math> மற்றும் <math>\triangle ACD</math> முக்கோணங்களுக்கு* சைன் விதியைப்* பயன்படுத்த:  
:<math>{\frac {|AB|} {|BD|}} = {\frac {\sin \angle BDA} {\sin \angle BAD}} </math> ..... (சமன்பாடு 1)  
:<math>{\frac {|AC|} {|DC|}} = {\frac {\sin \angle ADC} {\sin \angle DAC}} </math> ..... (சமன்பாடு 2)  
- கோணங்கள் <math> \angle BDA</math> மற்றும் <math> \angle ADC</math> இரண்டும் மிகைநிரப்புக் கோணங்கள். எனவே அவற்றின் *சைன்* மதிப்புகள் சமம்.
- கோணங்கள் <math> \angle BAD</math> மற்றும் <math> \angle DAC</math> இரண்டும் சமமானவை.
- எனவே சமன்பாடுகள் (1), (2) -ன் வலதுகைப் பக்கங்கள் சமம். ஆகவே அவற்றின் இடதுகைப் பக்கங்களும் சமமாக இருக்க வேண்டும்:  
:<math>{\frac {|AB|} {|BD|}}={\frac {|AC|}{|DC|}} </math>  
எனவே, கோண இருசமவெட்டித் தேற்றம் நிறுவப்பட்டது.  
கோட்டுத்துண்டு <math>\ AD</math> கோண இருசமவெட்டி இல்லையென்றால்  
- கோணங்கள் <math> \angle BAD</math> மற்றும் <math> \angle DAC</math> இரண்டும் சமமில்லை.
- சமன்பாடுகள் (1), (2) இரண்டையும் பின்வருமாறு மாற்றி எழுதலாம்:  
:<math> {\frac {|AB|} {|BD|} \sin \angle\ BAD = \sin \angle BDA}</math>  
:<math> {\frac {|AC|} {|DC|} \sin \angle\ DAC = \sin \angle ADC}</math>  
கோணங்கள் <math> \angle BDA</math> மற்றும் <math> \angle ADC</math> இரண்டும் இப்பொழுதும் மிகைநிரப்பு கோணங்கள். எனவே இரு சமன்பாடுகளின் வலதுபுறங்களும் சமம். ஆகவே இடதுபுறங்களும் சமமாக அமையும்:  
:<math> {\frac {|AB|} {|BD|} \sin \angle\ BAD = \frac {|AC|} {|DC|} \sin \angle\ DAC}</math>  
இது பொதுமைப்படுத்தப்பட்ட தேற்றத்தை நிறுவுகிறது.
# கோண இருசமவெட்டித் தேற்றம்

## நிறுவல்

### நிறுவல்-மாற்றுமுறை

- <math>\triangle ABD</math> -க்கு, உச்சி <math>\ B</math> வழியே வரையப்பட்ட குத்துக்கோட்டின் அடி ***B*<sub>1</sub>** என்க. <math>\triangle ACD</math> -க்கு, உச்சி <math>\ C</math> வழியே வரையப்பட்ட குத்துக்கோட்டின் அடி ***C*<sub>1</sub>** என்க.
- <math>\triangle </math> ***DB*<sub>1</sub>*B*** மற்றும் <math>\triangle</math> ***DC*<sub>1</sub>*C*** இரண்டும் செங்கோண முக்கோணங்கள்.
- <math>\ D</math> புள்ளியானது கோட்டுத்துண்டு <math>\ BC</math> -ன் மேல் இருந்தால், கோணங்கள் <math> \angle</math>***B*<sub>1</sub>*DB*** மற்றும்
<math> \angle</math>***C*<sub>1</sub>*DC*** இரண்டும் சர்வசமமாகவும்  
- <math>\ D</math> புள்ளியானது கோட்டுத்துண்டு <math>\ BC</math> -ன் மேல் இல்லையெனில் அவ்விரு கோணங்களும் முற்றுமொத்தவையாகவும் அமையும்.
- எனவே முக்கோணங்கள், <math>\triangle </math>***DB*<sub>1</sub>*B*** மற்றும் <math>\triangle </math> ***DC*<sub>1</sub>*C*** இரண்டும் வடிவொத்த முக்கோணங்களாகும் (AAA).  
:<math>{\frac {|BD|} {|CD|}}= {\frac {|BB_1|}{|CC_1|}}=\frac {|AB|\sin \angle BAD}{|AC|\sin \angle CAD}.</math>  
எனவே பொதுமைப்படுத்தப்பட்ட கோண இருசமவெட்டித் தேற்றம் நிறுவப்படுகிறது.
# அருகன்குளம்

**அருகன்குளம்** தமிழ்நாட்டில் திருநெல்வேலி மாவட்டத்தில் அமைந்துள்ள ஒரு கிராமம் ஆகும்.
# அருகன்குளம்

## ஊரின் அமைப்பும் எல்கைகளும்

திருநெல்வேலி மாவட்டத்தின் வட எல்லையில், குறிப்பாக சங்கரன்கோவில் மற்றும் ராஜபாளையம் சாலையின் வழியில் சுமார் 15 கி.மீ. தொலைவில் செந்தட்டியாபுரம்-அருகன்குளம் பேருந்து நிறுத்தத்தில் இருந்து 2 கி.மீ. உட்புறமாக அமைந்துள்ளது. வடமேற்கில் மந்திமலை எனப்படும் மலை குன்றும், தென்மேற்கில் தென்மலை மலையும், தென்கிழக்கில் அருள்மிகு சுப்ரமணிய சுவாமி குடியிருக்கும் மலையும் எல்லைகளாய் உள்ளன. தென்புறத்தில் குளத்தின் அருகில் வீற்றிருக்கிறது.
# அருகன்குளம்

## பெயர்க்காரணம்

அருகில் குளம் அமைந்து உள்ளதும், ஊரின் தலைவாசலாகவும் குளம் இருப்பதுமே தலையாயகாரணம். மற்றும் சிலர் அருகம்புல் நிறைந்து காணப்படும் குளம் ஆதலின் அருகம்புல் குளம் பின்னாளில் மருவி விட்டதாகவும் கூறுவர்.
# அருகன்குளம்

## முக்கிய தொழில்கள்

விவசாயமே முக்கிய உயிர்நாடி ஆகும். நெல், கரும்பு, பருத்தி, காய்கறிகள் இவற்றுடன் எலுமிச்சையும் அதிக அளவில் விளைவிக்க படுகிறது. விவசாயம் முழுக்க முழுக்க குளத்து நீர் மற்றும் நிலத்தடி நீரை மட்டுமே நம்பி இருப்பினும், விவசாயிகளின் விவேகமான அணுகுமுறையால், தண்ணீர் மேலாண்மை மிகவும் சிறப்பாக சமாளிக்கப்படுகிறது.
# அருகன்குளம்

## ஊரின் சிறப்புகள்

ஊரின் மக்கள் தொகையில் 90% தேவர் (மறவர்) சமூகத்தினரும், 8% ஆதிதிராவிடர்களும், 2% மற்ற சமூகத்தினரும் வசிக்கின்றனர்.
# திருச்சபையின் மறைவல்லுநர்

, 7ஆஅம் நூற்றாண்டில் வாழ்ந்த மறைவல்லுநர்]]
**திருச்சபையின் மறைவல்லுநர்** என்னும் பதம் பல்வேறு திருச்சபைகளால் தனிநபர்களுக்கு வழங்கப்படும் பட்டமாகும். இது அந்த நபர்களின் பங்களிப்பின் (பொதுவாக இறையியலில்) முக்கியத்துவத்தை உலகிற்கு உணர்த்த வழங்கப்படுவதாகும்.
# திருச்சபையின் மறைவல்லுநர்

## கத்தோலிக்க திருச்சபையில்

கத்தோலிக்க திருச்சபையில் இப்பட்டம், தன் எழுத்துக்களாலும், சேவையினாலும் கத்தோலிக்க திருச்சபைக்கு பெறும் நன்மை விளைவித்த, கல்வியிலும், புனிதத்திலும் உயர்ந்த நபர்களுக்கு வழங்கப்படும். இந்த மரியாதை மிக அரிதாகவே வழங்கப்படும், அவ்வாறு வழங்கப்படும் போதும், புனிதர் பட்டம் பெற்றவர்களுக்கு மட்டுமே வழங்கப்படும். இது திருத்தந்தையாலோ அல்லது கத்தோலிக்க பொதுச்சங்கங்களினாலோ வழங்கப்படலாம். ஆனாலும் இதுவரை எப்பொதுச்சங்கமும் மறைவல்லுநர் பட்டம் வழங்கியது இல்லை என்பது குறிக்கத்தக்கது.  
(1515–1582)]]  
2011-இன் படி, கத்தோலிக்க திருச்சபை 34 பேரை மறைவல்லுநர்களாக அறிவித்துள்ளது. அவர்களுள் பதினெழுவர் கிழக்கு-மேற்கு திருச்சபைகளின் பிளவின் முக்காலத்தவர்களாதலால் அவர்களை மறைவல்லுநர்களாக கிழக்கு மரபுவழி திருச்சபையும் ஏற்கின்றது. (இவர்கள் கீழே உள்ள பட்டியளில் * குறியிடப்பட்டவர்கள்) மேலும் இப்படியலில் 8 பேர் கிழக்கிலும், 26 பேர் மேற்கிலும் வாழ்ந்தவர்கள். அவர்களுள் 3 பெண்கள் அடங்குவர். அம்மூவருள் அவிலாவின் புனித தெரேசா, லிசியே நகரின் புனித தெரேசா ஆகிய இருவரும் கார்மேல் சபைத் துறவியர் ஆவர். புனித சியன்னா நகர கத்ரீன் அர்ப்பணிக்கப்பட்ட கன்னி ஆவார். மேலும் அவர்களும் 1 திருதொண்டர், 10 குருக்கள், 12 ஆயர்கள், 4 பேராயர்கள் (இவர்களில் ஒருவர் கர்தினால் ஆயர்), 2 மறைமுதுவர், 2 திருத்தந்தையர்களும் அடங்குவர். 25 நபர்கள் ஐரோப்பாவையும், 3 பேர் ஆபிரிக்காவையும், 6 பேர் ஆசியாவையும் சேர்ந்தவர்கள்.
# திருச்சபையின் மறைவல்லுநர்

## லுதரன் திருச்சபையில்

மறைவல்லுநர் (Doctor of the Church) என்னும் பதத்தை லுதரன் திருச்சபையினர் பயன் படுத்துவதில்லை. அவர்களின் திருவழிபாப்பி ஆண்டு அட்டவணையிலே Doctor என்னும் பதம்
மார்ட்டின் லூதருக்கு வழங்கப்படும் போது, அது அவர் பெற்ற முனைவர் பட்டத்தையே குறிக்கும்.
# நற்பிட்டிமுனை சிவசக்தி மகாவித்தியாலயம்

**நற்பிட்டிமுனை சிவசக்தி மகாவித்தியாலயம்** இலங்கையின் கிழக்கு மாகாணத்தில் கல்முனைப் பகுதியிலுள்ள பாடசாலைகளில் ஒன்றாகும்.
# நற்பிட்டிமுனை சிவசக்தி மகாவித்தியாலயம்

## வரலாறு

இப்பிரதேசத்தின் ஆரம்பகால அரசபாடசாலைகளில் ஒன்றான இப்பாடசாலையின் ஆரம்பகாலப் பெயர் நற்பிட்டிமுனை அரசினர் தமிழ் கலவன் பாடசாலை என்பதாகும். இப்பாடசாலை 1932 ஆம் ஆண்டு ஆரம்பிக்கப்பட்டது. பின்னர் சிவசக்தி வித்தியாலமாக பெயர் மாற்றப்பட்டது. இப்பாடசாலை 2012ஆம் ஆண்டு உயர்தர கலைப்பிரிவைக் கொண்ட மகாவித்தியாலய தரத்திற்குத் தரமுயர்த்தப்பட்டது.
# நற்பிட்டிமுனை சிவசக்தி மகாவித்தியாலயம்

## பாடசாலைக் கீதம்

<poem>போற்றிடுவேம் புழந்தேற்றிடுவோம்-புவி
சாற்றுமுயர் கல்விக் கூடமிதே!
சிவசக்தி மகாவித்தியாலயம் நாமம்
பவசக்திகள் யாவும் தந்திடும் கூடம்.
::(போற்றிடுவோம்)  
நெற்கதிர் வயல், நதி, நெறிநலம் பாடும்
நற்பிட்டிமுனை பதி நிறைவறிவோடும்
கற்பனை, கலை வளம், கல்வி, அறம், திறம்
விற்பனராகிட வித்தை தரும் தலம்.
::(போற்றிடுவோம்)  
ஆற்றல்கள் பெரிகிட, அறிவெம்மில் வளர்ந்திட
ஏற்றமிகு கல்வி இயல்புகள் மலிந்திட
ஊற்றென உயர்கலை சாற்று மறைகளும்
மாற்றம் மலர்ந்து மருவி பொழிந்திட
::(போற்றிடுவோம்)
</poem>
# இலங்கையின் நிறைவேற்றுப் பேரவை

**இலங்கையின் நிறைவேற்றுப் பேரவை** (*Executive Council of Ceylon*) என்பது கோல்புறூக்-கேமரன் ஆணைக்குழுவின் பரிந்துரையின் படி, பிரித்தானிய இலங்கையில் (இன்றைய இலங்கை) பிரித்தானிய காலனித்துவ நிருவாகத்தினால் 1833, மார்ச் 13 ஆம் நாள் இலங்கை சட்டவாக்கப் பேரவையுடன் இணைந்து அமைக்கப்பட்ட ஒரு நிறைவேற்றுப் பேரவை ஆகும்.  
இப்பேரவை ஆளுனரின் தலைமையின் கீழ் ஆளுனரினால் நியமிக்கப்பட்ட ஐவர் அடங்கிய குழுவாகும். காலனித்துவச் செயலாளர், சட்டமா அதிபர், கணக்காளர் நாயகம், பொருளாளர், மற்றும் இலங்கைக்கான படைத்துறை அதிகாரி ஆகிய ஐந்து அரசுப் பதவிகளில் உள்ளோர் இப்பேரவியில் உறுப்பினர்களாக இருந்தனர். நிறைவேற்றுப் பேரவை மொத்த இலங்கையின் நிறைவேற்று அதிகாரம், மற்றும் ஆளுநருக்கு ஆலோசனை வழங்கல் போன்ற அலுவல்களைக் கவனித்தது. முதலாவது மானிங் சீர்திருத்தத்தை அடுத்து மூன்று அதிகாரபூர்வமற்ற உறுப்பினர்களும் நிறைவேற்றுப் பேரவைக்குத் தேர்ந்தெடுக்கப்பட்டனர்.  
1947 ஆம் ஆண்டில் இலங்கை டொமினியனாக கொண்டுவரப்பட்டதை அடுத்து நிறைவேற்றுப் பேரவை ஒழிக்கப்பட்டு அதற்குப் பதிலாக இலங்கையின் அமைச்சரவை அறிமுகப்படுத்தப்பட்டது.
# வார்ப்புரு:Krishnaprasaths/navbar

| <>முகப்பு</> | &nbsp; | &nbsp; | &nbsp; | <>பேச்சு</> | &nbsp; | &nbsp; | &nbsp; | <>திட்டம்</> | &nbsp; | &nbsp; | &nbsp; | <>பதக்கம்</> | &nbsp; | &nbsp; | &nbsp; | <>படிமம்</> | &nbsp; | &nbsp; | &nbsp; | <>மின்னஞ்சல்</> | &nbsp; | &nbsp; | } |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
# தொடர்பு (இதழ்)

**தொடர்பு** இலங்கை, கண்டி கெங்காலையிலிருந்து 1990களில் வெளிவந்த ஒரு சிற்றிதழாகும். இவ்விதழ் கிறிஸ்தவ தொடர்புகள் இதழாக வெளிவந்தது.
# தொடர்பு (இதழ்)

## பணிக்கூற்று

- வாழ்க சாந்த பிரபுவே, வாழ்க நீதி சூரியனே
# தொடர்பு (இதழ்)

## ஆசிரியர்

- தேவதாசன் ஜெயசிங்கன்
# தொடர்பு (இதழ்)

## தொடர்பு முகவரி

தாசன்ஸ், 90ஏ, கண்டி வீதி, கெங்காலை
# தொடர்பு (இதழ்)

## உள்ளடக்கம்

இவ்விதழில் கிறிஸ்தவ கோட்பாடுகள், கவிதைகள், வேதாகம வழிக்கல்வி பற்றிய ஆக்கங்கள் போன்ற கிறிஸ்தவ சமய விடயங்களுக்கு முக்கியத்துவம் கொடுக்கப்பட்டிருந்தது.
# தொண்டன் (திருகோணமலை இதழ்)

**தொண்டன்** இலங்கை, திருகோணமலையிலிருந்து 1970ம் ஆண்டுகளிலிருந்து வெளிவரும் ஒரு கிறிஸ்தவ சமய மாதாந்த இதழாகும். இவ்விதழின் விலை ரூபாய் 1.00
# தொண்டன் (திருகோணமலை இதழ்)

## ஆசிரியர்

அந்தனிஜான் அழகரசன்
# தொண்டன் (திருகோணமலை இதழ்)

## உள்ளடக்கம்

இவ்விதழில் கிறிஸ்தவ சமய கோட்பாடுகளை விளக்கும் ஆக்கங்களும், குழந்தை உளவியல் ஆக்கங்களும், துணுக்குகளும், கவிதைகளும், கட்டுரைகளும் இடம்பெற்றிருந்தன.
# தொண்டன் (திருகோணமலை இதழ்)

## தொடர்பு முகவரி

தொண்டன், புனித வளனார் சிறுவர் புகலிடம், உப்புவெளி, திருகோணமலை
# தோழன் (இலங்கை இதழ்)

**தோழன்** இலங்கை மாவனல்லையிலிருந்து வெளிவந்த ஒரு கலை, இலக்கிய மாத இதழாகும்.
# தோழன் (இலங்கை இதழ்)

## ஆசிரியர்

- நிந்ததாசன்
# தோழன் (இலங்கை இதழ்)

## தொடர்பு முகவரி

நிந்ததாசன், 118, பிரதான வீதி, மாவனல்லை
# தோழன் (இலங்கை இதழ்)

## உள்ளடக்கம்

கவிதைகள், சிறுகதைகள், கட்டுரைகள், புலவர் அறிமுகங்கள் போன்ற பல்துறை அம்சங்களை இவ்விதழ் தாங்கிவெளிவந்தது. இவ்விதழில் பேராதனைப் பல்கலைக்கழக தமிழ்த்துறை விரிவுரையாளர்களான கலாநிதி மனோகரன், கலாநிதி க.அருணாசலம் ஆகியோரின் ஆக்கங்கள் தொடர்ச்சியாக இடம்பெற்றன.
# தோழி (இதழ்)

**தோழி** 1980களில் யாழ்ப்பாணத்திலிருந்து வெளிவந்த ஒரு கலை இலக்கிய சஞ்சிகையாகும். இதன் முதல் இதழ் பங்குனி சித்திரை இதழாக 1984ம் ஆண்டில் வெளிவந்தது. மொத்தப் பக்கங்கள் 44.
# தோழி (இதழ்)

## தொடர்பு முகவரி

தோழி ஆனந்தகுமாரசுவாமி விடுதி, பொன் ராமநாதன் வீதி. யாழ்ப்பாணம்
# தோழி (இதழ்)

## தொகுப்பாளர்

செல்வி எஸ். தியாகராசா
# தோழி (இதழ்)

## உள்ளடக்கம்

சிறுகதைகள், கவிதைகள், துணுக்குகள், பெண் விடுதலை தொடர்பான ஆக்கங்கள் போன்ற பல்சுவை அம்சங்கள் இடம்பெற்றிருந்தன.
# நதி (கண்டி இதழ்)

**நதி** இலங்கை கண்டியிலிருந்து வெளிவந்த ஒரு கலை இலக்கிய இதழாகும். இவ்விதழின் ஆசிரியராக இரா.செல்வராஜா இருந்துள்ளார். இவ்விதழின் தொடர்பு முகவரி, 202 பள்ளேகல, அம்பிட்டிய (கலாசாரக்குழு கண்டி), கொழும்பு கலை இலக்கிய வட்டம் இணைந்து இவ்விதழை வெளியிட்டது.
# நதி (கண்டி இதழ்)

## உள்ளடக்கம்

இவ்விதழில் இலக்கிய ஆய்வுக் கட்டுரைகள், கவிதைகள், ஆய்வுக் கட்டுரைகள் போன்ற பல்வேறுபட்ட அம்சங்கள் இடம்பெற்றிருந்தன.
# நதி (கொழும்பு இதழ்)

**நதி** இலங்கை கொழும்பிலிருந்து 2000ஆண்டுகளில் வெளிவந்த ஒரு கலை இலக்கிய இதழாகும். இதன் முதல் இதழ் ஏப்ரல் மே இதழாக 2007ல் வெளிவந்தது. தனிப் பிரதியொன்றின் விலை 45 ரூபாவாகும்.
# நதி (கொழும்பு இதழ்)

## உள்ளடக்கம்

பல்துறை அம்சங்களைக் கொண்ட இதழாக இது விளங்கியது. நாடுகள் அறிமுகம், சிறுவர் பகுதி, சர்வதேச தினங்கள், சிறுகதைகள், அரசியல் கட்டுரைகள், திரைப்பட விமர்சனங்கள், துணுக்குகள், கவிதைகள், விளையாட்டுக் கட்டுரைகள், உலக சாதனையாளர்கள் போன்ற பல்வேறு அம்சங்கள் இடம்பெற்றிருந்தன.
# மாத்தறை காசிம் புலவர்

**மாத்தறை காசிம் புலவர்** (இறப்பு: 1956) இலங்கையின் தென் மாகாணம் மாத்தறையைச் சேர்ந்த ஒரு புலவர். தமிழ் - சிங்களப் புலமை மிக்கவர். சிங்கள இலக்கிய மரபான 'கவிகொல' (கவிதாவோலை) எனும் அமைப்பில் கவிதைகளை யாத்திருக்கின்றார்.  
சமூகத்தில் அவ்வப்போது நடக்கும் நிகழ்வுகளை கவிதைகளாக்கி, அவற்றை அச்சிட்டு விற்பனை செய்திருக்கின்றார். ஞானக்கண், காலிக் கேலியா கோட்டக் கோழியா, புத்திப்பாட்டு, தரீக்காச் சண்டை, கதிர்காமக் கும்மி, சோனகரே முஸ்லிம் எனப் பல சிறுபிரசுரங்களை இவர் வெளியிட்டுள்ளார்.  
'இஸ்லாமிய வழி இருளகற்றும் ஒளி' என்ற சிங்களப் பாடல் நூல் சிங்கள - தமிழ் எழுத்துக்களைக் கொண்டு அச்சிடப்பட்டதொரு நூலாகும்.  
இரசூல் மாலையின் பெரும்பகுதியையும், சுபுஹான மெளலிது எனும் நூலின் ஒரு பகுதியையும் இவர் சிங்களத்தில் மொழிமாற்றி வெளியிட்டுள்ளார்.  
கமருஸ்ஸமான், பாதுசா, ஸபர் முதலாம் நாடகங்களை மாத்தறையில் மேடையேற்றியுள்ளார்.  
- மாத்தறை மாவட்ட முஸ்லிம்கள் வரலாறு
# நுப்ரா பாறைமுயல்

**நுப்ரா பாறைமுயல்**, (*Nubra pika*) பாறைமுயல் இனத்தைச் சேர்ந்த ஒரு பாலூட்டி ஆகும். இவை பூட்டான், சீனா, இந்தியா, நேபாளம், பாகிஸ்தான் போன்ற நாடுகளில் கணப்படுகின்றன. இந்த முயல் சுமார் 140 முதல் 184 மில்லி மீட்டர் வரையிலா நீளமும் 96 முதல் 135 கிராம் வரையிலான எடையுடையது. தாவர உணவை உண்ணும் இதனுடைய ஆயுட்கால 3 முதல் 4 ஆண்டுகள் ஆகும்.
# மும்பை இந்தியன்ஸ்

**மும்பை இந்தியன்ஸ்** (ஆங்கிலம்: Mumbai Indians) என்பது இந்தியன் பிரீமியர் லீக் தொடரில் விளையாடும் உரிமைக்குழுத் துடுப்பாட்ட அணிகளில் ஒன்றாகும். இது மகாராட்டிராவின் மும்பை நகரை அடிப்படையாகக் கொண்டது. 2008இல் தொடங்கப்பட்ட இந்த அணி, இந்தியாவின் மிகப்பெரிய நிறுவனமான ரிலையன்ஸ் இன்டஸ்ட்ரீஸ் நிறுவனத்திற்கு சொந்தமானது. தற்போது அணியின் தலைவராக ஹர்திக் பாண்டியா உள்ளார். இந்த அணியின் முன்னாள் தலைவராக சச்சின் தெண்டுல்கர் இருந்தார் என்பது குறிப்பிடத்தக்கது.  
ஐபிஎல் தொடரில் மும்பை இந்தியன்ஸ் மிகவும் வெற்றிகரமான அணிகளில் ஒன்றாகும். இதுவரை நடைபெற்ற 17 தொடர்களில் 5 முறை பட்டம் வென்றுள்ளது. சாம்பின்ஸ் லீக் இ20ப தொடரில் மும்பை இந்தியன்ஸ் 2 முறை பட்டம் வென்றுள்ளது.
# மும்பை இந்தியன்ஸ்

## உரிமைக்குழு வரலாறு

செப்டம்பர் 2007இல், இந்தியத் துடுப்பாட்டக் கட்டுப்பாடு வாரியம் (பிசிசிஐ) இந்தியன் பிரீமியர் லீக் என்ற இருபது20 போட்டித் தொடரை நிறுவியது. அதன் முதல் பருவம் 2008ஆம் ஆண்டில் தொடங்கவிருந்தது. 20 பிப்ரவரி 2008இல் மும்பை உட்பட இந்தியாவின் 8 வெவ்வேறு நகரங்களை பிரதிநிதித்துவப்படுத்தும் அணிகள் மும்பையில் ஏலம் விடப்பட்டன அதில் மும்பை அணியை ரிலையன்ஸ் இண்டர்ஸ்ட்ரீஸ் நிறுவனம் 111.9 மில்லியன் டாலர்களுக்கு ஏலத்தில் வாங்கியது. இதன்மூலம் அந்த ஏலத்தில் அதிக விலைக்கு விற்கப்பட்ட அணியாக இருந்தது. முகேசு அம்பானி தலைமையிலான அந்நிறுவனம் மும்பை அணியின் உரிமைக்குழுவை 10 ஆண்டுகளுக்கு வாங்கியிருந்தது. பிறகு அந்த அணிக்கு "மும்பை இந்தியன்ஸ்" என்று பெயரிடப்பட்டது.
# மும்பை இந்தியன்ஸ்

## பருவங்கள்

| ஆண்டு | ஐபிஎல் |
| --- | --- |
| **2008**
!குழுநிலை | **தகுதிபெறவில்லை** |
| **2009**
!குழுநிலை | **தகுதிபெறவில்லை** |
| இரண்டாமிடம்
!குழுநிலை |  |
| வாகையாளர் |  |
| தகுதிச்சுற்று
!குழுநிலை |  |
| வாகையாளர் |  |
| தகுதிச்சுற்று
!தகுதி நிலை |  |
| வாகையாளர் | ***தொடர் கைவிடப்பட்டது*** |
| தகுதிச்சுற்று |  |
| வாகையாளர் |  |
| தகுதிச்சுற்று |  |
| வாகையாளர் |  |
| வாகையாளர் |  |
| தகுதிச்சுற்று |  |
| குழுநிலை |  |
| தகுதிச்சுற்று |  |
| குழுநிலை | } |
# ரொபர்ட் ஸ்டுவர்ட்

** ரொபர்ட் ஸ்டுவர்ட் ** (* Robert Stewart *, பிறப்பு: செப்டம்பர் 3 1856, இறப்பு: செப்டம்பர் 12 1913), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் ,1 முதல்தர துடுப்பாட்டப் போட்டியிலும் கலந்து கொண்டுள்ளார். இவர் 1889 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# வார்ப்புரு:Mumbai Indians Roster

| **Batsmen**
* <span>10</span> சச்சின் டெண்டுல்கர் (தலைவர்)
* <span>06</span> எய்டென் பில்ஸார்ட்
* <span>88</span> சாருள் கானவர்
* <span>45</span> ரோகித் சர்மா
* <span>02</span> திருமலசெட்டி சுமன்
* <span>91</span> எஸ் கே யாதவ்  
**ஆல் ரவுண்டர்ஸ்**
* <span>07</span> ஜேம்ஸ் பிராங்கிளின்
* <span>21</span> மோயிசஸ் ஹென்ரிகியூஸ்
* <span>55</span> கீரோன் பொல்லார்ட்
* <span>23</span> ராஜகோபால் சதீஷ்
* <span>63</span> ஆன்ட்ரூ சைமன்ஸ் | **விக்கெட் கீப்பர்ஸ்**
* <span>82</span> டேவி ஜேக்கப்ஸ்
* <span>09</span> அம்பாதி ராயுடு
* <span>34</span> ஆதித்யா டாரெ  
**பந்து வீச்சாளர்கள்**
* <span>56</span> யூஸ்வென்ட்ர ஷஹல்
* <span>26</span> தில்லார பர்னான்டோ
* <span>03</span> ஹர்பஜன் சிங்
* <span>30</span> தவால்குல்கர்னி
* <span>99</span> லசித் மாலிங்க
* <span>33</span> அலி முர்தசா
* <span>14</span> அபு நிக்கீம்
* <span>13</span> முனாஃப் பட்டேல்
* <span>77</span> ரே பிரைஸ்
* <span>69</span> பவன் சுயல் | *இயக்குநர் - சேகர்
*(தலைவர்)- சச்சின் டெண்டுல்கர்
*பயிற்சியாளர்- ரொபின் சிங்
*உதவி பயிற்சியாளர்- பரஸ் மஹம்பிரே
*அறிவுரையாளர் - ஷான் பொலொக்
*ஃபீல்டிங் பயிற்சியாளர் - ஜாண்டி ரோட்ஸ்
*பேட்டிங் ஆலோசகர் - லான்சு குளுசுனர்
*உடற்கூறு வல்லுனர்- நிதின் படேல்
*உடற்தகுதி பயிற்சியாளர் - ராம்ஜி ஸ்ரீனிவாசன்
*செயல்திறன் ஆய்வாளர் - தனஜை சிகேஎம் | } |
| --- | --- | --- | --- |
# பன்னா ரிட்டிக்ரை

**பன்னா ரிட்டிக்ரை**(*Panna Rittikrai*, தாய் พันนา ฤทธิไกร, பிறப்பு: 1961) என்பவர் தாய்லாந்து நாட்டைச் சேர்ந்த திரைப்பட சண்டை பயிற்றுநர்.
# பன்னா ரிட்டிக்ரை

## சிறப்புகள்

- இவர் மியோ-தாய் திரைப்பட சாகசக்குழுவை உருவாக்கியவர். டோனி ஜா, **டான் சுபொங்**(ராக்கெட் ராஜா, பார்ன் டு ஃபைட்) போன்றவர்கள் இவரின் மாணவர்களே.
# பன்னா ரிட்டிக்ரை

## வெளி இணைப்பு

-
# மிகைநிரப்பு கோணங்கள்

வடிவவியலில் இரு கோணங்களின் கூட்டுத்தொகை 180° எனில் அவை **மிகைநிரப்பு கோணங்கள்**(*supplementary angles*) ஆகும். இரு மிகைநிரப்பிக் கோணங்கள் அடுத்துள்ள கோணங்களாக இருந்தால் (உச்சிப் புள்ளிகள் ஒன்றாகவும் ஒரு கரம் பொதுவாகவும் உள்ள கோணங்கள்) அவற்றின் பொதுவில்லாத கரங்கள் இரண்டும் ஒரே நேர்கோட்டில் அமையும். 135° கோணத்தின் மிகைநிரப்பு கோணம் 45° ஆகும். பொதுவாக, x° கோணத்தின் மிகைநிரப்பு கோணம் (180 -x)° ஆகும். மிகைநிரப்பிக் கோணங்கள் ஒரே நேர்கோட்டில்தான் அமைய வேண்டும் என்றில்லை. வெளியில், அவை வெவ்வேறு இடங்களிலும் அமையலாம். எடுத்துக்காட்டாக, இணைகரத்தின் அடுத்துள்ள கோணங்கள் மிகைநிரப்பு கோணங்களாகும்.
# மிகைநிரப்பு கோணங்கள்

## முக்கோணவியல் விகிதங்கள்

- மிகைநிரப்பு கோணங்களின் *சைன்* மதிப்புகள் சமமாகும்.
- மிகைநிரப்பு கோணங்களின் *கொசைன்* மற்றும் *டேன்ஜெண்ட்* மதிப்புகள் அளவில் சமமாகவும் எதிர்க்குறியுடனும் அமையும்.
# நிரப்பு கோணங்கள்

வடிவவியலில் இரு கோணங்களின் கூட்டுத்தொகை 90° எனில், அவை **நிரப்பு கோணங்கள்** (*complementary angles*) எனப்படும். இரு நிரப்பு கோணங்கள் அடுத்துள்ள கோணங்களாக (உச்சிப் புள்ளிகள் ஒன்றாகவும் ஒரு கரம் பொதுவாகவும் உள்ள கோணங்கள்) இருக்கும்போது, அவற்றின் பொதுவில்லாத கரங்கள் இரண்டும் செங்கோணத்தை உருவாக்கும். நிரப்பு கோணங்கள் அடுத்துள்ள கோணங்களாகத்தான் அமைய வேண்டும் என்றில்லை, வெளியில், அவை வெவ்வேறு இடங்களிலும் அமையலாம்  
யூக்ளிட் வடிவவியலில், ஒரு செங்கோண முக்கோணத்தின் இரு குறுங்கோணங்களும் நிரப்பு கோணங்களாகதான் இருக்கும். ஏனெனில்:
- ஒரு முக்கோணத்தின் மூன்று உட்கோணங்களின் கூடுதல் 180° . மேலும் ஒரு செங்கோண முக்கோணத்தில் ஒரு கோணம் 90° என்பதால் மீதமுள்ள இரு கோணங்களின் கூடுதல் 90°-ஆக இருக்க வேண்டும்.
*complementary* என்ற ஆங்கில உரிச்சொல்லானது, *complementum* என்ற லத்தீன் மொழிச் சொல்லில் இருந்து தோன்றியதாகும். *complementum* என்பது *நிரப்பும்* என்ற பொருளுடைய வினைச்சொல்லான *complere* உடன் தொடர்பு கொண்டது.
ஒரு குறுங்கோணமானது அதன் நிரப்பு கோணத்தால் நிரப்பப்படும்போது, அது செங்கோணமாகிறது.
எடுத்துக்காட்டு:
30° ஒரு குறுங்கோணம். இதன் நிரப்புகோணம் 60°
:<math> 30^0 + 60^0 = 90^0</math>
# நிரப்பு கோணங்கள்

## முக்கோணவியல் விகிதங்கள்

- ஒரு கோணத்தின் *சைன்* மதிப்பானது, அக்கோணத்தின் நிரப்பு கோணத்தின் *கொசைன்* மதிப்பிற்கு சமமாகும்.
எனவே கோணங்கள் ***A*** மற்றும் ***B*** இரண்டும் நிரப்பு கோணங்கள் எனில்:
:<math> sin^2A + sin^2B = 1</math>, <math>cos^2A + cos^2B = 1</math>.  
- ஒரு கோணத்தின் *டேன்ஜெண்ட்* மதிப்பானது அக்கோணத்தின் நிரப்பு கோணத்தின் *கோடேன்ஜெண்ட்* மதிப்பிற்கு சமம். நிரப்பு கோணங்களின் டேன்ஜெண்ட் மதிப்புகள் ஒன்றுக்கொன்று பெருக்கல் தலைகீழிகளாக அமையும்.
- ஒரு கோணத்தின் *சீகெண்ட்* மதிப்பானது அக்கோணத்தின் நிரப்பு கோணத்தின் *கோசீகெண்ட்* மதிப்பிற்கு சமம்.
- சில முக்கோணவியல் விகிதங்களில் உள்ள முன்னொட்டு "கோ" ஆனது ஆங்கில வார்த்தையான "complementary" -ஐக் குறிக்கிறது.
# நிரப்பு கோணங்கள்

## வெளி இணப்புகள்

- Animated demonstration - Interactive applet and explanation of the characteristics of complementary angles.  
he:גאומטריה#מונחים
pl:Kąt#Kąty wyznaczane przez proste
# எருமை குடநாடு

குடநாடு சங்ககாலச் சேரநாட்டின் பகுதி ஆகும். குட்டநாடு, வேணாடு போன்றவை அதன் பிற பகுதிகள்.  
குடநாட்டை ஆண்டவன் குடவர் கோமான் எனப்பட்டனர். ஒரு காலத்தில் எருமை என்னும் சிற்றரசனும் இதனை ஆண்டுவந்தான். தலைவி அழகுக்கு உவமையாக இந்த குடநாடு கூறப்பட்டுள்ளது.
# எருமை குடநாடு

## பார்க்க

- எருமை நன்னாடு
# எருமை நன்னாடு

அயிரியாறு பாயும் **எருமை நன்னாடு** சங்ககாலத்தில் தமிழர்கள் பொருள் தேடச் சென்ற வடபால் நிலப்பகுதியில் இருந்தது.  
இதனை ஆண்ட அரசன் பெயர் ‘எருமை’.  
இவன் வடுகர் பெருமகன் எனப் போற்றப்பட்டுள்ளான்.
# எருமை நன்னாடு

## இதனையும் பார்க்க

- எருமை குடநாடு
# எருமை (அரசன்)

சங்கப்பாடல்களில் எருமை என்னும் பெயர் கொண்டவர் மூவர் காட்டப்படுகின்றனர்.  
ஒருவன் வடக்கில் அயிரியாறு பாயும் எருமை நன்னாட்டை ஆண்டுவந்தான். இந்த எருமை அரசன் வடுகர் பெருமகன் என்று போற்றப்படுகிறான். இவனது நாடு தமிழர் பொருள்தேடச் சென்ற வடநாடு. இந்த எருமை என்னும் மன்னன் காட்டு ஆவினங்களைக் கவர்ந்துவந்து தன் மன்றத்தில் கட்டினான்.  
மற்றொருவன் நீலமலை தொட்டபெட்டா அரசன். இந்த அரசன் குடநாட்டு அரசன். இவன் நுண்பூண் எருமை எனப் போற்றப்படுகிறான். எருமை இருந்தோட்டி போல் ஒருவன் என் கையைப் பிடித்துத் தன் தலைமேல் வைத்துச் சத்தியம் செய்தான். இந்த உவமை இவன் தொட்டபெட்டா நீலமலை அரசன் என்பதைத் தெளிவாக்குகிறது.  
இன்னொருவன் புராணக்கதையில் திருமாலால் கொல்லப்பட்டவன். பசுங்கட் கடவுள் எருமை எருமை என்பவனின் நெஞ்சைப் பிளந்தது போல் வண்டு நிறம் கொண்ட காளை தன்னை அடக்கவந்த பொதுவனைச் சாக்குத்தியது காரிக் காளையை அடக்கி அதன்மேல் ஊர்ந்தவன் எருமை என்பானின் நெஞ்சில் ஏறி வேலால் குத்திய திருமாலைப் போல் இருந்தது  
எருமையூரன் என்பவன் தலையாலங்கானப் போரில் நெடுஞ்செழியனோடு போரிட்டுத் தோற்றோடிய எழுவரில் ஒருவன். தலையாலங்கானத்துச் செருவென்ற நெடுஞ்செழியனைத் தாக்கித் தோற்றோடியவன்.
# கலீல் அவ்ன் மௌலானா

கவிஞர் **கலீல் அவ்ன் மெளலானா** தென் மாகாணம் மாத்தறை வெலிகமை கல்பொக்கையைச் சேர்ந்தவர். பன்மொழிப் பாண்டித்தியம் பெற்றவர். பாரம்பரிய இலக்கிய மரபான மரபுக் கவிதையிலேயே தனது செய்யுள்களை யாப்பமைதி பிறழாமல் எழுதிவருபவர். 1964 இல் இவரது முதற் படைப்பு (இறைவழி செய்யித் முகம்மது மெளலானா)வெளியிடப்பட்டுள்ளது. இலங்கை இலக்கியப் பரப்பினர் 1967 இல் நடத்திய கவியரங்கில் இவரது கவிதை சிலாகித்துப் பேசப்பட்டிருந்தது. அதன் பின்னர் அவரது கவிதை நூலுருவில் வெளியிடப்பட்டுள்ளது. பல உரைநடை நூல்களை இலங்கை, இந்தியா நாடுகளில் வெளியிட்டுள்ளார். அவரது தந்தை யாசின் மெளலானாவின் 'காமூஸ்' எனும் அரபு - தமிழ் அகராதியை இவர் தொகுத்து வெளியிட்டுள்ளார்.
# கலீல் அவ்ன் மௌலானா

## வெளியிட்ட கவிதை மற்றும் பிற நூல்கள்

- குறிஞ்சிச் சுவை (தமிழ் இலக்கிய நூல் )
- காமூஸ் அரபு-தமிழ் அகராதி
- மகானந்தாலங்கார மாலை (சித்திரக்கவி)
- அருள்மொழிக் கோவை (தமிழ் ஆங்கிலம்)
- பரமார்த்தத் தெளிவு
- நாயகர் பன்னிரு பாடல் (கவிதை)
- ஈழ வள நாட்டில் பயிர் பெருக்க வாரீர்!
- தாகிபிரபம்
- மனிதா (அமுத மொழிகள் தொகுப்பு)
- பதுருசஹாபாக்கள் மவுலிது (தமிழாக்கம்)
- பர்ஜன்ஸி மவுலிது (தமிழாக்கம்)
- யாசீன் நாயகம் (ரலி) வரலாறு
- குத்புகள் திலகம் யாசீன் மௌலானா (ரலி)-கவிதை
- பேரின்பப்பாதை (ஞான அறிமுக நூல்)
- துஹ்பத்துல் முர்ஸலா (அரபுமூலம் தமிழ்மொழிபெயர்ப்பு)
- ரிஸாலத்துல் கௌதிய்யா (அரபுமூலம் தமிழ்மொழிபெயர்ப்பு)
- கஸீதத்துல் அஹ்மதிய்யா (அரபு - தமிழ் வாரிதாத்)
- இறையருட்பா (கவிதை)
- அற்புத அகிலநாதர் (கவிதை)
- மருள்நீக்கிய மாநபி
- ஒளியை மறைக்கத் துணியும் தூசி
- இறைவலிய் செய்யிது முஹம்மது மௌலானா (கவிதை)
- உண்மை விளக்கம்  
**வெளிவரவிருக்கும் நூல்கள்**  
திருக்குர்ஆன் விரிவுரை,
செய்யிதுனா உமர் (ரலி) புராணம் (காவியம்)
# பிலால்

**பிலால் இப்னு ராபா அல் ஹபாஷி** (Bilal ibn Rabah al-Habashi) அடிமையாக இருந்து இஸ்லாத்தினை ஏற்றுக் கொண்டவர்களில் முதலாமவர். இவர் 578-582 காலப்பகுதியில் மெக்காவில் பிறந்த எத்தியோப்பியர் ஆவார்.  
அபூபக்கரினால் விடுவிக்கப்பட்ட அடிமைகளில் இவரும் ஒருவர். சிறந்த குரல் வளம் படைத்தவர். இதனால் முகம்மது நபி அவர்கள் ஆப்பிரிக்க அடிமையாக இருந்த பிலாலைத் தனது தொழுகைக்கு அழைப்புவிடும் 'அதான்' சொல்பவராகத் தேர்ந்தெடுத்தார். இவர் "பிலால் இப்னு ரியா", "இப்னு ராபா", "பிலால்-அல்-ஹபாஷி" அல்லது "எத்தியோப்பியாவின் பிலால்" எனவும் அழைக்கப்பட்டார்.  
**பிறப்பு மற்றும் ஆரம்ப வாழ்க்கை..**
பிலால் இப்னு ரபா கி பி 580 இல் அதாவது நபி (ஸல்)அவர்கள் பிறந்து 10 வருடம் கழித்து மக்காவில் ஹெஜாஸில் பிறந்தார். அவரது தந்தை ரபா, பனு ஜுமாவின் குலத்தின் அரபு அடிமையாக இருந்தார், அதே சமயம் அவரது தாயார் ஹமாமா அபிசீனியாவின் முன்னாள் இளவரசி என்றும் அதாவது யானை ஆண்டு நிகழ்வின்போது மக்காவாசிகளால் பிடிக்கப்பட்டு அடிமைப்படுத்தப்பட்டார் என்று கூறப்படுகிறது. அடிமைத்தனத்தில் அதாவது அடிமை பெற்றோர்களுக்கு பிறந்ததால், பிலால் தனது எஜமானரான உமையா இப்னு கலஃபுக்கு வேலை செய்வதைத் தவிர வேறு வழியிறுக்கவில்லை. கடின உழைப்பின் மூலம், பிலால் ஒரு நல்ல அடிமையாக அங்கீகரிக்கப்பட்டார் மற்றும் மக்காவில் உள்ள சிலைகளின் சாவிகள் ஒப்படைக்கப்பட்டன. இருப்பினும், அரேபியாவின் மக்காவில் இனவெறி, குலவெறி மற்றும் சமூக அரசியல் சட்டங்கள் பிலாலை சமூகத்தில் ஒரு பெரிய நிலையை அடைவதைத் தடுத்தன.
# ரூடி ஸ்டைன்

** ரூடி ஸ்டைன் **(* Rudi Steyn *, பிறப்பு: சூன் 30 1967), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , ஒரு ஒருநாள் பன்னாட்டுத் துடுப்பாட்டப் போட்டியிலும் 129 முதல்தர துடுப்பாட்டப் போட்டிகளிலும், 157 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1995 ல் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1995 ல் ஒருநாள் பன்னாட்டுத் துடுப்பாட்டப் போட்டியிலும் பங்குகொண்டார்.
# லூயிஸ் ஸ்ட்ரீகர்

** லூயிஸ் ஸ்ட்ரீகர்** (* Louis Stricker*, பிறப்பு: மே 26 1884, இறப்பு: பிப்ரவரி 5 1960), தென்னாப்பிரிக்க அணியின் துடுப்பாட்டக்காரர். இவர் 13 தேர்வுத் துடுப்பாட்டப் போட்டிகளிலும் , 60 முதல்தரத் துடுப்பாட்டப் போட்டிகளிலும் கலந்து கொண்டுள்ளார். இவர் 1910 -1912 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பீட்டர் ஸ்ரிடொம்

** பீட்டர் ஸ்ரிடொம்**(* Pieter Strydom*, பிறப்பு: சூன் 10 1969), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 10 ஒருநாள் பன்னாட்டுத் துடுப்பாட்டப் போட்டிகளிலும் 114 முதல்தர துடுப்பாட்டப் போட்டிகளிலும், 139 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2000ல் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2000ல் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# பிரெட் சஸ்கைண்ட்

** ஃபிரெட் சஸ்கைண்ட்** (* Fred Susskind*, பிறப்பு: சூன் 8 1891, இறப்பு: சூலை 9 1957), தென்னாப்பிரிக்க அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 97 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1909 -1910 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பெட் சிம்கொக்ஸ்

** பெட் சிம்கொக்ஸ்**(* Pat Symcox*, பிறப்பு: ஏப்ரல் 14 1960), தென்னாப்பிரிக்க அணியின் துடுப்பாட்டக்காரர். இவர் 20 தேர்வுத் துடுப்பாட்டப் போட்டிகளிலும் , 80 ஒருநாள் பன்னாட்டுத் துடுப்பாட்டப் போட்டியிலும் 122 முதல்தர துடுப்பாட்டப் போட்டிகளிலும், 155 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1993- 1998 ல் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1993- 1998 ல் ஒருநாள் பன்னாட்டுத் துடுப்பாட்டப் போட்டியிலும் பங்குகொண்டார்.
# புகாரி (நூல்)

**புஹாரி** அல்லது **புகாரி** (*Sahih al-Bukhari*, ஸஹீஹ் அல்-புகாரீ ) என்பது முகம்மது நபியின் பொன்மொழிகள் அடங்கிய தொகுப்பு நூலாகும். நபிகளாரின் பொன்மொழித் தொகுப்புநூல்களில் தலையாயதாகக் கொள்ளப்படுவது புகாரி ஹதீஸ் தொகுப்பாகும். இதனை தொகுத்து எழுதியவர் இந்நூலின் அரபி மூலத்தின் ஆசிரியர் முகம்மது அல்-புகாரி ஆவார்.அவரது பெயராலேயே இந்நூல் ஸஹீஹ் புகாரி என்று அழைக்கப் படுகிறது.இந்நூலில் முகமது நபிகள் கூறிய ஹதீஸ்கள் இடம்பெற்றுள்ளன.
இந்நூல் ஹதீஸ் தொகுப்புகளில் முதன்மையான மிக உண்மையான ஹதீஸ்கள் சேகரிப்பாக உள்ளது.
# புகாரி (நூல்)

## நூலின் உண்மையான தலைப்பு

இந்நூல் பொதுவாக ஸஹீஹ் அல் புகாரி என குறிப்பிடப்படுகிறது. ஆனால் நூலின் உண்மையான தலைப்பு இப்னு அல்- சலா கருத்துப்படி, "அல்- ஜாமி அல்- சஹீஹ் அல்- முஸ்னத் அல்- முக்தசர் மின் உம்ரி ரசூல் அல்லாஹி வ சுனைனிஹி வ அய்யாமிஹி" என்பதாகும்.அதாவது "முகமது நபி , அவரது நடைமுறைகள் மற்றும் அவரது காலம் தொடர்புடைய செயல்கள் தொடர்பாக இணைக்கப்பட்ட தொடர்புகள் கொண்டு உண்மையான ஹதீஸ் சேகரிப்பு" எனப் பொருள்படும்.
# புகாரி (நூல்)

## தொகுக்கப்பட்ட வரலாறு

இமாம் புகாரி அவர்கள் பரவலாக அப்பாசித் கலிபா காலத்தில் தனது 16 வயதில் இருந்து பயணம் செய்து மிக உண்மையான ஹதீஸ்கள் சேகரிக்க தன் வாழ்நாளை அர்ப்பணித்து ஸஹீஹ் ஹதீஸ்கள் உட்பட கிட்டத்தட்ட 600,000 ஹதீஸ்களை தொகுத்தார்..  
அவருக்கு கிடைத்த ஹதீஸ்களில் மிக மிக உண்மையானதை மட்டும்
ஸஹீஹ் அல்-புகாரீ நூலில் சேர்த்தார்.நிபுணர்கள் கணக்கு படி ஸஹீஹ் அல்-புகாரீ நூலில் பொதுவாக, 7,397 ஹதீஸ்கள் உள்ளது என மதிப்பிடப்பட்டுள்ளது.
# புகாரி (நூல்)

## சிறப்பு

மிக மிக உண்மையானதை மட்டும் ஸஹீஹ் அல்-புகாரீ நூலில் சேர்க்கப் பட்டதால் இந்நூல் ஹதீஸ் தொகுப்புகளில் முதன்மையான மிக உண்மையான ஹதீஸ்கள் சேகரிப்பாக உள்ளது.
முகமது நபியின் முக்கியமான ஆறு ஸிஹாஹ் ஸித்தா ஹதீஸ் தொகுப்பு நூல்களில் ஸஹீஹ் புகாரி ஹதீஸ் தொகுப்பும் ஒன்றாகும்.
# முகம்மது அல்-புகாரி

**முகம்மது அல்-புகாரி** (*முகம்மது இப்னு இஸ்மாஈல் இப்னு இப்றாகீம் இப்னு அல்-முஙீரா இப்னு பர்திஸ்பாஹ் அல்-புகாரீ*, அரபு மொழி: محمد بن اسماعيل بن ابراهيم بن مغيره بن بردزبه بخاری), பொதுவாக **புகாரி** அல்லது **இமாம் புகாரி**, (கிபி 810 - 870), இன்றைய உஸ்பெகிஸ்தானில் உள்ள புகாரா எனும் நகரத்தில் ஹிஜ்ரி 194 ஆம் ஆண்டு (கி.பி.810) ஷவ்வால் மாதம் 13 ஆம் நாள் வெள்ளிக்கிழமை இரவு பிறந்தவர்.  
தமது 12ஆவது வயதில் (ஹிஜ்ரி 206இல்) புனித ஹஜ் பயணம் மேற்கொண்டு, ஹதீத் எனும் நபி மொழிகளைத் திரட்டுவதற்காக மக்காவிலிலேயே தங்கி விட்டார்.  
மக்கா, மதீனா உள்ளிட்ட ஹிஜாஸ் பகுதியில் ஆறாண்டுகள் தங்கியிருந்த இமாம் புகாரி (ரஹ்) அவர்கள் நபிமொழிகளை அறிந்திருந்தோரிடமிருந்து நேரடியாக அவற்றைக் கேட்டுத் தெரிந்துக் கொள்வதற்காக எகிப்து, சிரியா, ஈராக் முதலான நாடுகளுக்குக் கல்விப் பயணம் மேற்கொண்டார். அன்றைய நபிமொழி அறிவிப்பாளர்களிடமிருந்து அன்னார் கேட்டு மனனம் செய்த ஹதீஸ்கள் பல இலட்சங்களாகும்.  
இருப்பினும் நம்பத் தகுந்த வலுவான ஆதாரம் கொண்ட அறிப்பாளர் தொடர் வழியாகக் கிடைத்த நபிமொழிகளை மட்டுமே தமது முதன்மையான நூலாகிய ஸஹீஹ் அல்-புகாரீ என்ற புகழ் மிக்க நூலில் இடம் பெறச் செய்தார். இந்நூலில் இடம் பெறச் செய்வதற்கு அன்னார் தமக்குத் தாமே சில விதிமுறைகளை ஏற்படுத்திக்கொண்டார். இந்த நிபந்தனைகளுக்குட்பட்டு இந்நூலில் அன்னார் இடம்பெறச் செய்திருக்கும் ஹதீஸ்களின் எண்ணிக்கை 7563.
# முகம்மது அல்-புகாரி

## இமாம் புகாரி எழுதிய பிற நூல்கள்

- அல்-அதபுல் முஃப்ரத்
- அத்-தாரீகுல் கபீர்
- அத்-தாரீஸ் ஸஃகீர்
- அல்-முஸ்னதுல் கபீர்
- அத்-தஃப்சீரல் கபீர்
- அல்-மப்சத்
- அல்-ஹிபா
- அல்-வஹ்தான்
- அல்-இலல்.  
இமாம் புகாரி ஹிஜ்ரி 256 (கி.பி. 870) ஷவ்வால் மாதம் முதலாம் நாள் சனிக்கிழமை இரவு சமர்க்கந்து (கர்க்கந்த் ரஷ்யா) நகரில் தமது 62 ஆவது வயதில் மறைந்தார்.
# கவ்கரன் ரூப்னரீன்

**கவ்கரன் ரூப்னரீன்** (*Gowkaran Roopnarine* பிப்ரவரி 24 1982) இவர் ஐக்கிய அமெரிக்க அணியின் துடுப்பாட்டக்காரர். ஏழு ஏ-தர துடுப்பாட்டப் போட்டிகளில் கலந்து கொண்டுள்ளார். இவர் 2005-2008/09 பருவ ஆண்டில் ஏ-தர துடுப்பாட்டப் போட்டிகளில் ஐக்கிய அமெரிக்க துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், மிதவேகப் பந்துவீச்சாளர்.
# கவ்கரன் ரூப்னரீன்

## வெளி இணைப்பு

- கவ்கரன் ரூப்னரீன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# கந்தசாமி பத்மநாபா

**கந்தசாமி பத்மநாபா** (*Kandasamy Pathmanabha*; 19 நவம்பர் 1951 &ndash; 19 சூன் 1990) என்பவர் ஈழ இயக்கங்களில் ஒன்றான (ஈ.பி.ஆர்.எல்.எப்) ஈழமக்கள் புரட்சிகர விடுதலை முன்னணியைத் தோற்றுவித்தவரும் தலைவரும் ஆவார். இருப்பினும் ஈ.பி.ஆர்.எல்.எப் இயக்க உறுப்பினர்கள் **செயலாளர் நாயகம் க. பத்மநாபா** என்றே அழைப்பர். இவருக்கு ரஞ்சன், சேரன், நாபா எனும் மாற்றுப் பெயர்களும் இருந்தன.  
ஈ.பி.ஆர்.எல்.எப் இயக்கம் லெனின் வழியிலான மார்க்சியம் கொள்கைகளின் அடிப்படையிலேயே ஈழ விடுதலைப் போராட்டத்தை கையில் எடுத்தது. அந்த மார்க்சிய கொள்கையின் படி உறுப்பினர்கள் தம்மை தோழர் என்றே ஒருவரை ஒருவர் அழைத்துக்கொள்ளும் வழக்கம் இருந்தது. இதன்படி "தோழர் ரஞ்சன், தோழர் நாபா, தோழர் சேரன்" என்றும் உறுப்பினர்களால் அழைக்கப்பட்டார்.
# கந்தசாமி பத்மநாபா

## வாழ்க்கைக் குறிப்பு

1951ம் ஆண்டு நவம்பர் 19ல் காங்கேசன்துறையில் பிறந்தார். இயக்கங்களிடையே தோன்றிய உள்முரண்பாட்டினால் தமிழீழ விடுதலைப் புலிகள் இயக்கத்தால் 1990 யூன் 19ம் திகதி தமிழ்நாடு, சென்னை, கோடம்பாக்கத்தில் சக்காரியா காலனி எனும் இடத்தில் வைத்து கொல்லப்பட்டார். இவர் ஈழ விடுதலைப் போராட்டத்தை மார்க்சிய கொள்கைகளுக்கு அமைவாக முன்னெடுக்கும் கொள்கையைக் கொண்டிருந்த போதும், அதற்கு முரணான வகையில் இந்திய மத்திய அரசின் கொள்கைகளுக்கு இசைவாகவே நடந்தால் மட்டுமே தமது போராட்டத்தை முன்னெடுக்க முடியும் எனும் கொள்கையைக் கொண்டிருந்தார். இந்தியா இலங்கை தமிழர் பிரச்சினையை தமது பிராந்திய நலன் சார்ந்த நோக்குடன் முன்னகர்த்தியப் போது, அதனை புலிகள் ஏற்க மறுத்த போதும், இவர் இந்தியாவுக்கு இசைவாக அதனை ஏற்றார். இவ்வாறான கொள்கை அளவிலான வேறுபாடு பின்னாற்களில் முரண்பாடாக வெடித்தது.
# கந்தசாமி பத்மநாபா

## இந்தியாவின் செல்வாக்கு

தமிழீழ விடுதலை இயக்கங்கள் இடையே ஈ. பி. ஆர். எல். எப் இயக்கமும் அதன் செயலாளர் நாயகம் க. பத்மநாபாவும் இந்திய மத்திய அரசின் மிகுந்த செல்வாக்கு பெற்று இருந்தது. பத்மநாபாவை பாதுகாப்பதிலும் இந்திய இராணுவம் முக்கியத்துவம் செலுத்தியது. இந்திய இராணுவம் இலங்கையில் காலூன்றி இருந்தவேளை அதனுடன் இணைந்து இயங்கிய மாற்று இயக்கங்களின் ஒன்றான ஈ. பி. ஆர். எல். எப்பின் அனைத்து வளங்களையும் இந்திய இராணுவமே முன்னின்று செய்தது. இந்தியாவில் இருந்து இலங்கையில் தன் இயக்க முகாம்களுக்கு வந்து போவதற்கான போக்குவரத்துக்கும், இந்திய இராணுவத்தின் உலங்கு வானூர்திகள் செயல்பட்டன. அதேவேளை இந்திய இராணுவத்துடன் இணைந்து புலிகளுக்கு எதிராக செயல்படவும் செய்தார். அவற்றில் "அமைதிக்கான யுத்தம்" எனும் பெயரில் இந்தியா இராணுவத்துடன் இணைந்து, புலிகளுக்கு எதிரான தாக்குதல்களும் உள்ளடங்கும்.
# தோழர்

**தோழர்** எனும் சொல் "தோழன்" எனும் சொல்லை "ஆர்" விகுதியை இணைத்து மரியாதை வழக்கில் அழைக்கும் சொல்லாகும். "ஆபத்துக்கு தோள் கொடுப்பவன் தோழன்" எனும் அடைமொழி தமிழரிடையே காணப்படுவதற்கு அமைய, தோழர் என்பது நண்பர் என்பதற்கு ஒத்தக்கருத்துச் சொல்லாகவும் பயன்படுகிறது.  
இருப்பினும் மார்க்சியம் கொள்கைகளைக் கொண்டோர், தம்மை அல்லது தமது சக உறுப்பினர்களை ஒருவருக்கு ஒருவர் தோழமையுடன் அழைப்பதற்காக "தோழர்" என்று கூறிக்கொள்வர்; அல்லது தோழர் என்று அழைத்துக்கொள்வர்.
# தோழர்

## ஈழ இயக்கங்கள்

ஈழ இயக்கங்கள் இடையே மாக்கசியக் கொள்கைகளை கொண்டிருந்த இயக்கங்களும் அவ்வாறே தமது சக உறுப்பினர்கள் ஒருவரை ஒருவர் தோழர் என்று அழைத்துக்கொண்டனர். குறிப்பாக ஈ.பி.ஆர்.எல்.எப் மற்றும் ஈரோஸ் போன்ற இயக்க உறுப்பினர்கள் அவ்வாறு அழைத்துக்கொண்டனர்.
# ஆதித்யா தியாகராஜன்

** ஆதித்யா தியாகராஜன்** (*Aditya Thyagarajan*, பிறப்பு: நவம்பர் 7 1978), அமெரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளிலும், இரண்டு இருபது20 போட்டிகளிலும் கலந்து கொண்டுள்ளார். 2008 ல், அமெரிக்க ஏ-தர துடுப்பாட்டப் போட்டி உறுப்பினராக ஏ-தர துடுப்பாட்டப் போட்டிகளில் பங்குகொண்டார்.
# ஆதித்யா தியாகராஜன்

## வெளி இணைப்பு

ஆதித்யா தியாகராஜன் - கிரிக்இன்ஃபோவில் இருந்து, விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 17 2011.
# எம். ஏ. எம். சுக்ரி

கலாநிதி **எம். ஏ. எம். சுக்ரி** M A M Shukri (1940 ஜூன் 24) இலங்கையின் குறிப்பிடத்தக்க முஸ்லிம் அறிஞர்களில் ஒருவர். இலங்கை முஸ்லிம்களின் கல்வி, கலாசார, சமூக வரலாற்றுத் துறைகளில் காத்திரமான பங்களிப்பைச் செய்து கொண்டிருப்பவர்.  
சுக்ரி தென் மாகாணத்தில், மாத்தறையைப் பிறப்பிடமாகக் கொண்டவர். தீஞ்சுவைசொட்டும் நல்ல பேச்சாளரான இவர், ஆரம்ப காலத்தில் கவிதை, சிறுகதை என்பவற்றில் ஈடுபாடு காட்டியுள்ளார். பிற்காலத்தில் சமய இலக்கியத்தின்பால் ஈர்க்கப்பட்டு சமய இலக்கியங்களைத் தந்துள்ளார். இங்கிலாந்து எடின்பரோ பல்கலைக்கழகத்தில் சூபித்துவத்தில் தனது முனைவர் பட்டத்தைப் பெற்றுக்கொண்டார். இலங்கையில் காணப்படும் முன்னோடி இசுலாமியப் பல்கலைக்கழகமான ஜாமிஆ நளீமிய்யாவின் பணிப்பாளராகப் பணியாற்றுகிறார். இவரது நூல்கள் இலங்கை முஸ்லிம்கள் பற்றிய ஆய்வில் குறிப்பிடத்தக்கவையாகக் கருதப்படுகின்றன.  
இவரது ஆக்கங்கள் ஈழத்தில் மட்டுமன்றி பிறநாட்டுச் சஞ்சிகை, பத்திரிகைகளிலும் வெளிவந்துள்ளன. பன்மொழிப் பாண்டித்தியம் மிக்கவர். 'இஸ்லாமிய சிந்தனை' என்ற ஆய்வுச் சஞ்சிகையின் ஆசிரியராவும் இவர் பணியாற்றியுள்ளார்.
# எம். ஏ. எம். சுக்ரி

## எழுதியுள்ள நூல்கள்

- காலத்தின் அறைகூவலும் முஸ்லிம்கள் பணியும் (1969)
- தக்வாவும் நவயுகத்தின் சவாலும் (1982)
- நளீம் ஹாஜியார் வாழ்வும், பணியும் (1993)
- ஹதீஸ் வரலாறும் முக்கியத்துவமும் (1993)
- பேரறிஞர் இமாம் கஸ்ஸாலி (1993)
- இஸ்லாமியக் கல்வி (ஆங்கில நூல்) (1979)
- இலங்கை முஸ்லிம்கள் (ஆங்கில நூல்) (1986)
- அல் குர்ஆன் (1981)
- ஹதீஸ+ம் சுன்னாவும் (1983)
- இஸ்லாமிய மனித உரிமைகளும் (1996)
- இஸ்லாமிய பண்பாட்டு மத்திய நிலையங்கள்
# எம். ஏ. எம். சுக்ரி

## உத்தியோகபூர்வ இணையத்தளம்

- http://www.drshukri.net
# நிகோபார் மர மூஞ்சூறு

முன்பு அருகிய இனமாகப் பட்டியலிடப்பட்டிருந்த நிகோபர் மர மூஞ்சூறு தற்பொழுது பொருத்தமான வாழிடத்தில் வாழ்கின்றது.
# நிகோபார் மர மூஞ்சூறு

## வாழிடம்

நிகோபார் மர மூஞ்சூறு அந்தமான் பகுதியில் உள்ள நிகோபார் தீவுக்கூட்டத்தில், கிரேட் நிகோபார் மற்றும் சிறிய நிகோபார் தீவுகளில் கடல் மட்டத்திலிருந்து சுமார் 640 மீட்டர் உயரத்தில் வாழ்கின்றது.
# வாரிஸ் அலி மௌலானா

வெலிகம **வாரிஸ் அலி மெளலானா** (Waris Ali Moulana) வெலிகமை, கல்பொக்கையைச் சேர்ந்தவர். கவிதையிலும், கட்டுரையில் அதிக ஈடுபாடு காட்டியவர். இவரது ஆக்கங்கள் இலங்கைத் தினசரி, வாரப் பத்திரிகைகளில் வெளிவந்துள்ளன.  
1984 - 1989 வரை கலைச்சுடர் (சிற்றிதழ்) எனும் மாணாக்கர் சஞ்சிகையை வெளிக்கொணர்ந்துள்ளார்.  
1994 இல் 'செயல் மூலம் கற்றல்' என்ற நூலை வெளியிட்டுள்ளார்.
# வாரிஸ் அலி மௌலானா

## வெளியிணைப்புகள்

- - வெலிகம அறபா தேசிய பாடசாலை இணையத்தளம்
# பான்

**பான்** (*Bonn*, **பொன்**), செருமனியிலுள்ள 19ஆவது மிகப்பெரிய நகரம் ஆகும். நோட்றைன் - வெஸ்ட்ஃபாலன் மாநிலத்தில் கோல்ன் நகரத்திலிருந்து ஏறத்தாழ 25 கி.மீ. தூரத்தில் ரைன் நதிக்கரையில் இது அமைந்துள்ளது. இது 1949 முதல் 1990 வரை மேற்கு செருமனியின் தலைநகராகவும், 1990 முதல் 1999 வரை ஒன்றிணைக்கப்பட்ட செருமனியின் அதிகாரபூர்வ அரச பீடமாகவும் விளங்கியது. 1998 முதல் பல அரச நிறுவனங்களும் பெர்லினுக்கு நகரத்தொடங்கின. செருமனியின் பாராளுமன்றத்தின் இரு அவைகளான பண்டெஸ்ரக் மற்றும் பண்டெஸ்ரற் ஆகியனவும் அதிபர் இல்லமும் பெர்லினுக்கு மாற்றப்பட்டன.
# பிசுக்கெக்

**பிசுக்கெக்** (, கிர்கீசிய மொழி:Бишкек, ), கிர்கிஸ்தான் நாட்டின் தலைநகரமும் மிகப்பெரிய நகரமும் ஆகும். இது முன்னர் **பிஷ்பெக்** மற்றும் **புருன்சே** எனும் பெயர்களால் அறியப்பட்டது. இந்நகைரைச் சூழவுள்ள சூய் மாகாணத்தின் தலைநகரமாக விளங்குகின்றபோதும் இந்நகரமும் ஒரு மாகாணமாகவே நிர்வகிக்கப் படுகின்றது.
# சுந்தரானந்தர்

**சுந்தரானந்தர்** 16 ஆம் நூற்றாண்டில் வாழ்ந்த சித்தர். போகமுனி என்னும் சித்தரின் மாணாக்கர்.(பிரசன்னா)  
கிஷ்கிந்தையில் வாழ்ந்த நவகண்ட ரிஷியின் பேரன் என்றும், கள்ளர் குலத்தை சேர்ந்தவர் என்றும் போகர் சொல்கிறார்.